مارچێلۆ لیپی

مارچێلۆ لیپی (; لەدایکبووی ١٢ی نیسانی ١٩٤٨)یاریزانێکی پێشووی تۆپی پێی پیشەگەر و ڕاھێنەری ئیتاڵییە، کە سەرکردایەتی ھەڵبژاردەی ئیتاڵیا کرد بۆ سەرکەوتن لە جامی جیھانیی فیفای ٢٠٠٦. لە ھاوینی ٢٠٠٤ تا ٢٠٠٨ ڕاھێنەری ئیتاڵیا بوو، دوای ئەوەی لە جامی جیھانیی فیفای ٢٠١٠ دا ھەڵبژاردەکەی ئاستێکی خراپی پێشکەش کرد، سیزار پراندێلی شوێنی گرتەوە.بەدرێژایی ژیانی وەرزشی وەک ڕاھێنەر، یەک جامی جیھانیی فیفا، پێنج نازناوی خولی ئیتاڵیا، سێ نازناوی سوپەرلیگی چینی، یەک جامی ئیتاڵیا، یەک جامی فیدراسیۆنی چین، چوار جامی سوپەری ئیتاڵیا، یەک نازناوی خولی پاڵەوانەکانی ئەورووپا، یەک نازناوی خولی پاڵەوانەکانی ئاسیا، یەک نازناوی جامی سووپەری ئەورووپا و یەک جامی ئینتەرکۆنتیننتال بەدەستھێناوە. لیپی یەکەم و تا ئێستا تاکە ڕاھێنەرە کە ھەردوو نازناوی خولی پاڵەوانەکانی ئەورووپا و خولی پاڵەوانەکانی ئاسیای بەدەستھێناوە. ھەروەھا یەکەم ڕاھێنەرە کە بەناوبانگترین پێشبڕکێ نێودەوڵەتییەکانی بردبێتەوە ھەم بۆ یانەکانی کیشوەرە جیاوازەکان، چ بۆ ھەڵبژاردە نیشتمانییەکان. لیپی وەک یەکێک لە گەورەترین و سەرکەوتووترین ڕاھێنەرەکان لە مێژووی تۆپی پێدا دادەنرێت و لە ساڵی ٢٠٠٧ ڕۆژنامەی تایمز ناوی خستە لیستی ٥٠ ڕاھێنەری سەرەکی ھەموو سەردەمێکەوە. لەلایەن فیدراسیۆنی نێودەوڵەتی مێژوو و ئاماری تۆپی پێ (IFFHS) لە ھەردوو ساڵی ١٩٩٦ و ١٩٩٨ وەک باشترین ڕاھێنەری تۆپی پێی جیھان دەستنیشانکرا، ھەروەھا لە ساڵی ٢٠٠٦ وەک باشترین ڕاھێنەری نیشتمانی جیھان دەستنیشانکرا

 سەرچاوەکان 

پۆل:ڕاھێنەرانی تۆپی پێی ئیتالی
پۆل:یاریزانانی خولی تۆپی پێی ئیتالیا
پۆل:زیندووان
پۆل:لەدایکبووانی ١٩٤٨